Jornades sobre l’estat de la llengua a la catalanofonia: anàlisi i intervenció
2025-12-09 09:00 - 2025-12-10 15:00 (Europe/Helsinki) | Sala Prat de la Riba (IEC), Carrer del Carme, 47, Barcelona, 08001
La llengua catalana, en tota la seua dimensió territorial, es troba sumida en un procés de minorització, que presenta intensitats i perfils diferents en funció de les dinàmiques sociolingüístiques i glotopolítiques de cada part del tot idiomàtic. La globalització, especialment activa en la seua formulació contemporània des del tombant del mil·lenni, ha impulsat noves dinàmiques comunicatives que privilegien les llengües hegemòniques. El cas de la llengua catalana requereix, doncs, una atenció acadèmica solvent, que, d’una banda, revisi rigorosament el seu estat i, de l’altra, acompanyi la intervenció -institucional i cívica- en un procés de revitalització més necessari que mai.
L’organització de les Jornades aniran a càrrec del grup de treball EstatusCat de l’Institut d’Estudis Catalans i se celebraran els dies 9 i 10 de desembre de 2025, a la Sala Prat de la Riba de l’IEC (mapa).

VI Jornades «La recerca sociolingüística en l’àmbit de la llengua catalana»
2026-01-22 09:00 - 2026-01-23 17:00 | Sala Pere i Joan Coromines (IEC), Carrer del Carme, 47, Barcelona, 08001
Després de l’èxit de les edicions anteriors, les VI Jornades «La recerca sociolingüística en l’àmbit de la llengua catalana» tornen el 2026 per oferir un espai de debat, intercanvi i actualització científica entre investigadors que estudien les múltiples relacions entre llengua i societat en l’àmbit de la llengua catalana.
L’organització de les Jornades aniran a càrrec de la Unitat de Sociolingüística de l’Institut d’Estudis Catalans i se celebraran els dies 22 i 23 de gener de 2026, a la Sala Prat de la Riba, a la Sala Pere i Joan Coromines i a la Sala Nicolau d’Olwer de l’IEC (mapa).
Crida de comunicacions. Data límit d’enviament de propostes: 18/7/2025. unitat.sociolinguistica@correu.iec.cat
El termini per a l’enviament de propostes de comunicació per a les VI Jornades «La recerca sociolingüística en l’àmbit de la llengua catalana» ha finalitzat. Agraïm a tots els participants la seva col·laboració i les propostes rebudes.
